श्रीराम जन्मभूमि न्यास अध्यक्ष नृत्यगोपाल दास महाराज ने बालोतरा प्रवास पर विभिन्न कार्यक्रमों में शिरकत की। द्वितीय रेलवे क्रॉसिंग स्थित हनवंत सराय में नृत्यगोपालदास महाराज के स्वागत के लिए बुधवार को दिनभर श्रद्धालुओं की रेलमपेल रही। इसके साथ ही पुरानी चोंच मंदिर, खेड़ श्री रणछोड़ राय मंदिर, राणी रूपादे मंदिर पलिया, जागसा संत भोलाराम महाराज के आश्रम, नई चोंच पर स्वागत किया गया। खेड़ रणछोड़ मंदिर पर ट्रस्ट के अयोध्या प्रसाद गोयल, राधेश्याम सराफ, महेश सिंघल, राजेंद्र जिंदल, महेंद्र अग्रवाल व जुगलकिशोर जिंदल, जितेंद्र जिंदल ने महंत का फूल मालाओं से स्वागत सत्कार किया। बुधवार को महंत ने नई चोंच मन्दिर में धर्मप्रेमी बंधुओं को कहा कि भारतीय संस्कृति का ऐसा उपहार है जो क्रोध मिटाता है। आदर सिखाता है। अंतर्मन को शुद्ध करता है तथा सत्य, शिव, सुंदर का बोध कराता है। भारतीय संस्कृति में प्रणाम का अत्यधिक महत्व है। जहां अहंकार है वहां प्रणाम नहीं हो सकता। प्रणाम तो वहीं करता है जिसका अंतर्मन शांत और शुद्ध होता है। अहंकार को मिटाकर मन को शांत करता है। इस दौरान नन्दलाल, लूणचंद डीडवानिया, सतीशचंद्र गर्ग, जुगलकिशोर गोयल, जगदीश प्रसाद लोहिया, नरेश, अशोक शर्मा, भंवरदास पुजारी, मनोहरदास संत, पुखराज परिहार, महेंद्र, जगदीश सहित कई श्रद्घालु मौजूद थे।